Diari Oficial de la Generalitat Valenciana


Sumari del DOGV 7926, del 28-11-2016 (2016/9428)

RESOLUCIÓ de 24 de novembre de 2016, de la Direcció general de Formació Professional i Ensenyaments de Règim Especial, per la qual es concedeixen subvencions destinades a les associacions musicals de la Comunitat Valenciana amb escoles d'educands, per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9428


Data del document
:   24-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 de novembre de 2016, de la Direcció general de Formació Professional i Ensenyaments de Règim Especial, per la qual es concedeixen subvencions destinades a les associacions musicals de la Comunitat Valenciana amb escoles d'educands, per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial. [2016/9428]  
Per l'Ordre 42/2016, de 3 d'agost, del conseller d'Educació, Investigació, Cultura i Esport, s'aproven les bases reguladores de les subvencions a centres d'ensenyament no reglar de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a associacions musicals de la Comunitat Valenciana amb escoles d'educands, per a l'exercici 2016.  
Vistes les sol·licituds presentades, després d'estudi i valoració, i sent objecte de requeriment aquelles en el cas de ser oportú, i la proposta de concessió de subvencions que eleva la Comissió de Valoració i Selecció, constituïda i reunida el dia 4 de novembre de 2016 a l'efecte, i de conformitat amb els criteris de valoració i la quantia individualitzada que es podia atorgar a cada entitat sol·licitant, segons el que disposa l'article 6 de l'Ordre 42/2016, de 3 d'agost, de bases reguladores de les subvencions i l'apartat cinquè de la Resolució de 17 d'agost de 2016, de convocatòria.  
D'acord amb les competències atribuïdes per delegació en la disposició final de l'Ordre 42/2016, de 3 d'agost, del conseller d'Educació, Investigació, Cultura i Esport, resolc:  
  
Primer  
1. Aprovar la concessió de subvenció per a l'exercici 2016, a les societats musicals de la Comunitat Valenciana amb escoles d'educands que figuren en l'annex I d'aquesta resolució, per un import de 148.873,87 - (cent quaranta-vuit mil vuit-cents setanta-tres euros amb vuitanta-set cèntims), amb càrrec a la línia S7273000, «Ajudes a escoles d'educands», inclosa en el programa 422.40, en el capítol IV de la Llei 11/2015, de 29 de desembre, de Pressupostos de la Generalitat per a l'exercici 2016.  
2. No admetre a tràmit les sol·licituds formulades per les entitats relacionades en l'annex II per incomplir el requisit fixat en l'article 2, apartat 5 a), de l'Ordre 42/2016 de 3 d'agost, del conseller d'Educació, Investigació, Cultura i Esport, per la qual s'aproven les bases reguladores.  
  
Segon  
1. El termini per a presentar la justificació de la subvenció serà de 10 dies hàbils, comptats des de l'endemà de la publicació de la resolució de concessió en el Diari Oficial de la Generalitat Valenciana. L'incompliment del termini esmentat determinarà la pèrdua de la subvenció concedida.  
2. De conformitat amb l'article 9 punts 2 i 3 de l'Ordre 42/2016, de 3 d'agost, del conseller d'Educació, Investigació, Cultura i Esports, per a realitzar la justificació de la subvenció s'aportarà la documentació següent:  
2.1) Les escoles d'educands pertanyents a associacions musicals sense ànim de lucre, sense despeses de personal docent, hauran d'aportar:  
a) Una relació classificada de les despeses realitzades durant el curs acadèmic amb identificació de l'actuació, del creditor i del document, el seu import, data d'emissió i data de pagament.  
b) Tots els documents de caràcter econòmic (TC o documents equivalents, acreditatius de la situació normalitzada del personal no docent contractat i factures), que acrediten les despeses generades per l'escola d'educands en el curs escolar (de setembre a agost), a què faça menció la convocatòria de subvenció. S'acreditarà el pagament de les factures amb extracte bancari, si s'han fet per transferència, amb el segell de l'empresa que emet la factura si és en efectiu, o amb el resguard de pagament quan siga per mitjans electrònics. Les factures o documents que s'aporten hauran de ser originals o fotocòpies compulsades.  
  
2.2) D'altra banda, les escoles d'educands pertanyents a associacions musicals sense ànim de lucre, amb despeses de personal docent, aportaran aquesta documentació:  
a) La relació nominal del personal docent de conformitat amb el model disponible en la pàgina web http://www.gva.es/va/inicio/procedimientos'id\_proc=18712>, que haurà d'anar segellat i firmat pel representant legal de l'entitat sol·licitant. En aquest document s'indicarà el salari brut percebut, la seguretat social a càrrec de l'empresa i el percentatge de la nòmina que es considera imputable a l'escola en el curs escolar 2015-2016 (de setembre a agost). En cas que algun professor/a causara baixa del centre durant el període escolar s'haurà de justificar el fet que ho ha motivat. Igualment, s'indicaran les noves altes de professors incorporats durant el període escolar així com les especialitats/assignatures que imparteixen.  
b) Informe de Vida Laboral d'un Codi Compte Cotització del període en què el professorat ha estat contractat junt amb els TC o documents equivalents que acrediten les despeses generades per l'escola en el curs escolar 2015-2016 (de setembre a agost).  
c) Memòria anual del curs escolar 2015-2016. La memòria anual haurà de ser coherent amb allò que s'ha assenyalat en l'informe d'autoavaluació aportat en la sol·licitud de subvenció i haurà de contindre almenys els apartats següents:  
- Programes d'aprenentatge oferits.  
- Dades de matrícula.  
- Distribució de grups, horaris i calendari escolar.  
- Resultats acadèmics del curs i la seua valoració.  
- Activitats culturals i formatives desenvolupades.  
- Valoració i pla de millora dels aspectes següents: organització de l'ensenyament, recursos humans i materials, processos d'ensenyament, programa formatiu, vinculació amb l'entorn.  
- Una altra documentació que justifiquen les accions relacionades amb qualitat i innovació educativa.  
3. Per a agilitzar el procés de justificació, la documentació exigida es presentarà, preferentment, en el registre de la Conselleria d'Educació, Investigació, Cultura i Esport, dirigit al Servei de Ensenyaments de Règim Especial (Av. Campanar, 32, 46435 València). En cas de no utilitzar aquesta primera opció, com a segona opció també es podria realitzar la presentació de la justificació per mitjà de l'enviament de la documentació justificativa per correu postal certificat, via Societat Estatal Correus i Telègrafs (Correus), degudament segellada per a acreditar la presentació dins del termini, dirigit a la direcció indicada anteriorment.  
  
Com a tercera opció, la documentació esmentada es podrà presentar en els registres de les direccions territorials d'Educació de la província corresponent, o bé realitzar-se per mitjà de presentació telemàtica de la justificació, segons el que disposa el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana; per a això s'accedirà a l'apartat de Serveis en línia de la Seu Electrònica de la Generalitat, accessible a través de https://sede.gva.es, i se seleccionarà el servei corresponent.  
  
En última instància, es podrà presentar per qualsevol dels mitjans establits en la legislació bàsica de règim jurídic del sector públic.  
  
  
Tercer  
Les entitats beneficiàries hauran de complir les obligacions assenyalades en l'article 3 de la l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores d'aquestes subvencions.  
  
Quart  
El beneficiari estarà sotmès a les actuacions de comprovació a efectuar per l'òrgan concedent, en els termes establits en l'article 10 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores d'aquestes subvencions.  
  
Cinqué  
La Conselleria d'Educació, Investigació, Cultura i Esport queda facultada per a procedir al desistiment o la minoració de l'import de la subvenció concedida així com l'exigència de reintegraments indegudament percebuts, tal com estableix l'article 7 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores d'aquestes subvencions.  
  
  
Sisé  
De conformitat amb el que establixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra la present resolució, que posa fi a la via administrativa, es podrà interposar un recurs potestatiu de reposició davant el conseller d'Educació, Investigació, Cultura i Esport, en el termini d'un mes a comptar de l'endemà de la notificació, o directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o a partir de l'endemà de la notificació de la resolució expressa del recurs de reposició, o del dia en què aquest haja d'entendre's presumptament desestimat.  
  
Seté  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
València, 24 de novembre de 2016.- La directora general de Formació professional i Ensenyaments de Règim Especial: Marina Sánchez Costas.